Anniken Høve :- Litt surt 

Anniken Høve (29) fra Sortland trådde til med låten «Uprising» av det britiske rockebandet Muse. 
Dommerne etterlyste råskap, mens VGs musikkjournalist Morten Ståle Nilsen mente opptredenen ikke var helt heldig. 

– Anniken låter unnselig i begynnelsen, uten kraften Muse’ kaotisk glammete nyprog- og nyparanoialåt krever. 
Vokalmiksen er heller ikke helt heldig. 
Hun kommer bedre til sin rett i det stampende refrenget, der hun slipper løs den operatiske divaen i seg. 
Men det er ikke hundre prosent overveldende, slik rockdramatikk som dette trenger å være. 
